9 เดือนแรกแบงก์กำไรหด 5 พันล้าน
รายใหญ่ซึมเอ็นพีแอลแผ่ซ่าน รับภาระกันสำรองหนี้สูญเพิ่ม,ผู้สื่อข่าวรายงานว่า ธนาคารพาณิชย์ 11 แห่ง แจ้งผลการดำเนินงานงวดไตรมาส 3 และ 9 เดือนแรก ปรากฏว่า งวดไตรมาส 3 มีกำไรสุทธิรวมกัน 49,230 ล้านบาท ปรับตัวลดลง 4,796 ล้านบาท จากช่วงเดียวกันของปีที่แล้ว ขณะที่งวด 9 เดือนแรก มีกำไรสุทธิรวมกัน 150,253 ล้านบาท ลดลง 5,199 ล้านบาท โดยกำไรสุทธิที่ปรับลดลงเกิดจากภาระการกันสำรองหนี้สูญที่เพิ่มขึ้น และธนาคาร พาณิชย์ขนาดใหญ่ 5 แห่ง ต้องสำรองตามมาตรฐานบัญชีใหม่ของธนาคารแห่งประเทศไทย (ธปท.),ทั้งนี้ ธนาคารกรุงเทพ ไตรมาส 3 มีกำไรสุทธิ 8,161 ล้านบาท เพิ่มขึ้น 100 ล้านบาท จากงวดเดียวกันของปีก่อน ส่วนงวด 9 เดือน มีกำไรสุทธิ 24,513 ล้านบาท เพิ่มขึ้น 965 ล้านบาท ธนาคารกรุงไทย งวดไตรมาส 3 มีกำไรสุทธิ 5,871 ล้านบาท ปรับตัวลดลง 2,758 ล้านบาท ส่วนงวด 9 เดือน มีกำไรสุทธิ 17,631 ล้านบาท ลดลง 7,229 ล้านบาท ธนาคารกสิกรไทย งวดไตรมาส 3 มีกำไรสุทธิ 9,473 ล้านบาท ลดลง 1,382 ล้านบาท ส่วนงวด 9 เดือน มีกำไรสุทธิ 28,630 ล้านบาท ลดลง 1,298 ล้านบาท ธนาคารไทยพาณิชย์ ไตรมาส 3 มีกำไรสุทธิ 10,130 ล้านบาท ลดลง 1,402 ล้านบาท ส่วนงวด 9 เดือน มีกำไรสุทธิ 33,953 ล้านบาท ลดลง 943 ล้านบาท,ธนาคารกรุงศรีอยุธยา งวด 9 เดือน มีกำไรสุทธิ 17,530 ล้านบาท เพิ่มขึ้น 1,281 ล้านบาท ธนาคารทหารไทย งวด 9 เดือน มีกำไรสุทธิ 6,429 ล้านบาท เพิ่มขึ้น 341 ล้านบาท ธนาคารธนชาต งวด 9 เดือน มีกำไรสุทธิ 10,136 ล้านบาท เพิ่มขึ้น 932 ล้านบาท บริษัท ทิสโก้ไฟแนนเชียลกรุ๊ป จำกัด (มหาชน) งวด 9 เดือน มีกำไรสุทธิ 4,568 ล้านบาท เพิ่มขึ้น 855 ล้านบาท ธนาคารซีไอเอ็มบีไทย งวด 9 เดือน มีกำไรสุทธิ 554 ล้านบาท ลดลง 243 ล้านบาท ธนาคารเกียรตินาคิน งวด 9 เดือนมีกำไรสุทธิ 4,432 ล้านบาท เพิ่มขึ้น 337 ล้านบาท และบริษัท แอล เอช ไฟแนนซ์เชียล กรุ๊ป จำกัด (มหาชน) หรือแอล เอช แบงก์ งวด 9 เดือน มีกำไรสุทธิ 1,873 ล้านบาท ลดลง 198 ล้านบาท.
ธนาคารพาณิชย์ 11 แห่ง แจ้งผลการดำเนินงานงวดไตรมาส 3 และ 9 เดือนแรก ปรากฏว่า งวดไตรมาส 3 มีกำไรสุทธิรวมกัน 49,230 ล้านบาท ปรับตัวลดลง 4,796 ล้านบาท จากช่วงเดียวกันของปีที่แล้ว
ธนาคารพาณิชย์,ธนาคาร,เงิน,หนี้สูญ,เอ็นพีแอล